bluuebunny/crossref_metadata_2025 huggingface dataset:
Καταλυτική οξείδωση αμινών μετά χαλκού διαφόρων οξειδωτικών καταστάσεων.
Authors: Σαββόγιας Σπυρίδων
Published: August 2021

ΣΤΗ ΔΙΑΤΡΙΒΗ ΑΥΤΗ ΠΟΥ ΑΠΟΤΕΛΕΙ ΜΙΑ ΣΥΝΕΙΣΦΟΡΑ ΣΤΗΝ ΜΕΛΕΤΗ ΤΗΣ ΟΞΕΙΔΩΣΗΣ ΑΜΙΝΩΝ ΜΕ ΟΞΕΙΔΩΤΙΚΑ ΜΕΣΑ ΠΟΥ ΠΕΡΙΛΑΜΒΑΝΟΥΝ : Α)ΧΑΛΚΟ ΣΕ ΣΚΟΝΗ, Β)CuO,Γ) ΤΟ ΣΥΜΠΛΟΚΟ Δι-(1,3-ΠΡΟΠΑΝΟΔΙΑΜΙΝΟ) ΧΛΩΡΙΟΥΧΟΣ ΧΑΛΚΟΣ (ΙΙ),ΕΓΙΝΑΝ ΤΑ ΕΞΗΣ: Α)ΠΡΟΣΠΑΘΕΙΑ ΑΞΙΟΠΟΙΗΣΗΣ ΤΟΥ ΦΩΣΓΕΝΙΟΥ (COCL2) ΠΟΥ ΠΑΡΑΓΕΤΑΙ ΑΠΟ ΤΗΝ ΑΝΤΙΔΡΑΣΗ ΣΚΟΝΗΣ ΜΕΤΑΛΛΙΚΟΥ ΧΑΛΚΟΥ ΜΕ ΤΕΤΡΑΧΛΩΡΑΝΘΡΑΚΑ,ΚΑΙ ΧΡΗΣΙΜΟΠΟΙΗΣΗ ΤΟΥ ΓΙΑ ΠΡΩΤΗ ΦΟΡΑ ΣΕ ΣΥΝΘΕΤΙΚΟΥΣ ΣΚΟΠΟΥΣ ΣΕ ΑΝΤΙΔΡΑΣΕΙΣ ΟΞΕΙΔΩΤΙΚΗΣ ΚΑΡΒΟΝΥΛΙΩΣΗΣ.ΣΥΝΤΕΘΗΚΑΝ: Α) ΠΑΡΑΓΩΓΑ ΩΡΙΑΣ,Β)ΚΥΚΛΙΚΕΣ ΟΥΡΕΘΑΝΕΣ,Γ) ΚΑΡΒΑΜΙΔΙΚΟΙ ΜΕΘΥΛΕΣΤΕΡΕΣ Β)ΜΕΛΕΤΗ ΑΝΤΙΔΡΑΣΗΣ ΟΡΙΣΜΕΝΩΝ ΑMΙΝΩΝ ΜΕ CuO/NH3/H2O2 KAI ΣΥΝΘΕΣΗ ΕΤΕΡΟΚΥΚΛΙΚΩΝ ΠΑΡΑΓΩΓΩΝ.Γ)ΜΕΛΕΤΗ ΤΗΣ ΕΠΙΔΡΑΣΗΣ ΤΟΥ ΣΥΜΠΛΟΚΟΥ Δι-(1,3 ΠΡΟΠΑΝΟΔΙΑΜΙΝΟ)ΧΛΩΡΙΟΥΧΟΣ ΧΑΛΚΟΣ (ΙΙ)ΣΕ ΑΡΩΜΑΤΙΚΕΣ ΑΜΙΝΕΣ ΣΤΗ ΣΥΝΘΕΣΗ ΑΖΩ-ΠΑΡΑΓΩΓΩΝ,ΚΑΙ ΠΡΟΙΟΝΤΩΝ ΚΑΡΒΟΝΥΛΙΩΣΗΣ ΠΑΡΟΥΣΙΑ CC14.
Μελέτη πτητικών θειούχων ενώσεων σε ελληνικούς λευκούς ξηρούς οίνους.
Authors: Καραγιάννης Στυλιανός
Published: August 2021

ΟΙ ΣΥΓΚΕΝΤΡΩΣΕΙΣ ΟΡΙΣΜΕΝΩΝ ΠΤΗΤΙΚΩΝ ΘΕΙΟΥΧΩΝ ΕΝΩΣΕΩΝ ΣΕ ΛΕΥΚΟΥΣ ΞΗΡΟΥΣ ΟΙΝΟΥΣ ΠΡΟΣΔΙΟΡΙΣΤΗΚΑΝ ΣΕ ΣΧΕΣΗ ΜΕ ΣΥΓΚΕΚΡΙΜΕΝΕΣ ΜΕΤΑΒΟΛΕΣ ΣΤΙΣ ΠΑΡΑΜΕΤΡΟΥΣ ΟΙΝΟΠΟΙΗΣΗΣ ΚΑΘΩΣ ΚΑΙ ΜΕ ΔΙΑΦΟΡΕΣ ΚΑΤΕΡΓΑΣΙΕΣ ΚΑΤΑ ΤΗΝ ΩΡΙΜΑΝΣΗ ΤΟΥΣ.ΟΙ ΑΝΑΛΥΣΕΙΣ ΕΓΙΝΑΝ ΜΕ ΤΗ ΧΡΗΣΗ ΑΕΡΙΟΥ- ΧΡΩΜΑΤΟΓΡΑΦΟΥ ΣΥΖΕΥΓΜΕΝΟΥ ΜΕ ΔΙΑΦΟΡΟΥΣ ΑΝΙΧΝΕΥΤΕΣ ΟΠΩΣ ΦΛΟΓΟΦΩΤΟΜΕΤΡΙΚΟ ΑΝΙΧΝΕΥΤΗ ΚΑΙ ΦΑΣΜΑΤΟΜΕΤΡΟ ΜΑΖΑΣ ΕΝΩ ΑΛΛΕΣ ΕΝΩΣΕΙΣ ΠΡΟΣΔΙΟΡΙΣΤΗΚΑΝ ΦΑΣΜΑΤΟΦΩΜΕΤΡΙΚΩΣ.ΕΠΙΣΗΣ ΠΡΟΣΔΙΟΡΙΣΤΗΚΑΝ ΟΙ ΕΝΩΣΕΙΣ ΠΟΥ ΑΠΑΡΤΙΖΟΥΝ ΤΟ ΔΕΥΤΕΡΟΓΕΝΕΣ ΑΡΩΜΑ ΤΩΝ ΟΙΝΩΝ ΠΟΥ ΠΑΡΑΣΚΕΥΑΣΤΗΚΑΝ ΜΕ ΜΕΤΑΒΟΛΕΣ ΣΤΙΣ ΠΑΡΑΜΕΤΡΟΥΣ ΟΙΝΟΠΟΙΗΣΗΣ.ΑΚΟΜΑ ΕΓΙΝΑΝ ΟΙ ΚΥΡΙΟΤΕΡΕΣ ΚΛΑΣΙΚΕΣ ΑΝΑΛΥΣΕΙΣ.ΤΑ ΑΠΟΤΕΛΕΣΜΑΤΑ ΔΕΙΧΝΟΥΝ ΟΤΙ ΤΟ ΤΟΣΟ ΟΙ ΠΑΡΑΜΕΤΡΟΙ ΟΙΝΟΠΟΙΗΣΗΣ ΟΣΟ ΚΑΙ ΟΙ ΚΑΤΕΡΓΑΣΙΕΣ ΤΩΝ ΟΙΝΩΝ ΜΕΤΑ ΤΗ ΖΥΜΩΣΗ ΕΠΗΡΕΑΖΟΥΝ ΤΙΣ ΣΥΓΚΕΝΤΡΩΣΕΙΣ ΤΩΝ ΠΤΗΤΙΚΩΝ ΘΕΙΟΥΧΩΝ ΕΝΩΣΕΩΝ ΣΤΟΥΣ ΠΑΡΑΓΟΜΕΝΟΥΣ ΟΙΝΟΥΣ ΟΠΩΣ ΕΠΙΣΗΣ ΚΑΙ ΤΟ ΔΕΥΤΕΡΟΓΕΝΕΣ ΑΡΩΜΑ ΤΟΥΣ.ΤΕΛΟΣ ΠΡΠΟΣΔΙΟΡΙΣΤΗΚΑΝ ΟΙ ΣΥΓΚΕΝΤΡΩΣΕΙΣ ΤΟΥ ΒΕΝΖΟΘΕΙΑΖΟΛΙΟΥ ΓΙΑ ΠΡΩΤΗ ΦΟΡΑ ΣΕ ΣΤΑΦΥΛΙΑ ΚΑΙ ΟΙΝΟΥΣ ΔΙΑΦΟΡΩΝ ΛΕΥΚΩΝ ΠΟΙΚΙΛΙΩΝ.
Ο ρόλος των Ελλήνων διανοούμενων στην αναπτυξιακή διαδικασία
Authors: Σακιώτης Ιωάννης
Published: August 2021

The target of this thesis was the investigation of the role of the Greek intellectuals, who having adopted the man ideas of the ecological (or green) theory, critisized the Greek post - war model of development. Regarding the methodology we used the approach of discourse analysis of the texts that had been selected from a wide bibliography as well as the comparative analysis approach of the ideas which rise up in this work. In addition to this the biographical method was used.As a conclusion greek intellectuals built up a public discussion of high quality, through which they presented a strong criticism on the Greek development model and they supported as an alternative the sustainable development model, for which they suggested the implementation of certain environmental policies.At last, they suceeded in influencing the opinion makers, the wider public opinion and the civil society whose pressure on the Greek state resulted in the adoption of sustainable policies
Η επιστημική τροπικότητα στο πλαίσιο της συνομιλίας
Authors: Πολίτης Περικλής
Published: August 2021

Μελετώνται οι διαπροσωπικές σημασίες του πρώτου ενικού προσώπου Ενεστώτα Οριστικής των πέντε πρώτων σε συχνότητα στο υλικό μου δοξαστικών ρημάτων της Νέας Ελληνικής (νομίζω, πιστεύω, φαντάζομαι, θεωρώ, υποθέτω), όταν η ανάγνωσή του είναι επιστημική, δηλαδή μειωτική της βεβαιότητας του ομιλητή για το περιεχόμενο της πρότασης - συμπληρώματος του δοξαστικού ή της συμπαρατιθέμενης πρότασης , όταν το γραμματικό στάτους του δοξαστικού είναι παρενθετικό. Υιοθετείται το μοντέλο της Senko Maynard, που αντιμετωπίζει προγραμματικά την τροπικότητα ως σύγκραση της (δι)υποκειμενικότητας, της διεπιδραστικότητας και της κειμενικότητας. Το μοντέλο προβλέπει ανάλυση των τροπικών μορφών σε τέσσερα επίπεδα: α) της πληροφοριακής τροποποίησης, β) της προσλεκτικής τροποποίησης, γ) του ελέγχου συμμετοχής, και δ) της διεπιδραστικής ελκυστικότητας. Βρέθηκε ότι τα πρωτοπρόσωπα δοξαστικά λειτουργούν κυρίως ως υποβιβαστές της προσλεκτικής ισχύος δηλωτικών πράξεων, ως επισχετικά της απειλής κατά του 'πρωσόπου' (face) ομιλητή και ακροατή, ως δείκτες σχετικής κοινωνικής ισχύος και επιτηδευμένου ύφους, και, όταν αποχρωματίζονται σημασιολογικά, ως δείκτες οργάνωσης του λόγου.
Η επίδραση της θείας λειτουργίας και των ιερών ακολουθιών στην εκκλησιαστική αρχιτεκτονική του ανατολικού Ιλλυρικού (395 - 753)
Authors: Βαραλής Ιωάννης
Published: August 2021

Η διατριβή περιλαμβάνει έναν συστηματικό κατάλογο όλων των εκκλησιών του ανατολικού Ιλλυρικού που οικοδομήθηκαν από το 395 εως το 753 μ. Χ. Μελετάται η τυπολογία τους καθώς και η εξέλιξη και μορφολογία των επι μέρους τμημάτων και χωρών τους ( ιερό βήμα, κυρίως ναός, νάρθηκας, αίθριο, προσκτίσματα κλπ.). Στη συνέχεια, επιχειρείται η ανασύσταση του κλήρου του ανατολικού Ιλλυρικού μέσα από τις πληροφορίες των επιγραφών και δίνεται ένα σκιαγράφημα της θείας λειτουργίας και των ιερών ακολουθιών που θα τελούνταν μέσα στους ναούς. Στο συνθετικό τμήμα της μελέτης, επιχειρείται η συνδυαστική εξέταση της επίδρασης της θείας λειτουργίας και του τελετουργικού στην αρχιτεκτονική των ναών. Μέχρι τα μέσα του 6ου αι. μ.χ. στο ανατολικό Ιλλυρικό φαίνεται ότι τελούνταν τυπικό της δυτικής οικογένειας των λειτουργικών τυπικών. Από τα μέσα του 6ου αι. και εξής όμως διαπιστώνονται στη ναοδομία επιδράσεις Συροπαλαιστινιακές που μαρτυρούν αντίστοιχη επίδραση και στο λειτουργικό τυπικό.
Τίτλοι και επαγγελματικά ονόματα γυναικών στο Βυζάντιο
Authors: Μαργαρού Ελένη
Published: August 2021

Στη διατριβή συγκεντρώνονται, καταγράφονται και σχολιάζονται οι επωνυμίες που αποδίδονται στις Ελληνόφωνες Βυζαντινές πηγές του 4ου - 15ου αι. σε γυναίκες με σκοπό τη μελέτη της τιτλοφορίας των Βυζαντινών γυναικών, της θέσης τους στην αυλική ιεραρχία, στο οργανωμένο σώμα της εκκλησίας και τις μοναχικές κοινότητες, της θέσης και της δράσης τους στον επαγγελματικό στίβο. Στο Α΄ μέρος συγκεντρώνονται οι κοσμικοί τίτλοι και διακρίνονται σε τιμητικούς τίτλους που οφείλονταν στους συζύγους, σε προσωπικούς τιμητικούς τίτλους, τιμητικές προσφωνήσεις και επωνυμίες γυναικών που πρόσφεραν υπηρεσίες στην αυλή της Αυγούστας. Στο Β' μέρος καταγράφονται οι εκκλησιαστικοί τίτλοι γυναικών συζύγων ομότιτλων ανδρών, όσοι συνόδευαν μέλη των γυναικείων εκκλησιαστικών ταγμάτων και όσοι παρέπεμπαν σε διακονίες μελών των γυναικείων μοναστηριακών κοινοτήτων. Στο Γ' μέρος καταγράφονται και σχολιάζονται επωνυμίες που σηματοδοτούν την απασχόληση γυναικών σε ποικίλους επαγγελματικούς χώρους. Από το σύνολο των στοιχείων που προκύπτουν διαφαίνεται πως, εκτός από ελάχιστες εξαιρέσεις, οι Βυζαντινές έζησαν και έδρασαν σε ένα ήδη διαμορφωμένο από άλλους κοινωνικό πλαίσιο, χωρίς ιδιαίτερες δυνατότητες αυτόνομης δράσης, σταδιοδρομίας ή δυναμικών παρεμβάσεων στο κοινωνικό, οικονομικό και πολιτικό γίγνεσθαι.
Εγκυρότητα και καταλληλότητα εργαστηριακών μετρήσεων στον έλεγχο και την καθοδήγηση της προπόνησης σε ταχυδυναμικά αγωνίσματα στίβου
Authors: Μάνου Βασιλική
Published: August 2021

Σκοπός της συγκεκριμένης διδακτορικής διατριβής ήταν η μελέτη των σχέσεων της αγωνιστικής κίνησης του σπριντ με μετρήσεις που χρησιμοποιούνται για την αξιολόγηση και την πρόβλεψη παραγόντων της αθλητικής επίδοσης. Πιο συγκεκριμένα, διερευνήθηκαν οι συσχετίσεις της μέγιστης φάσης της ταχύτητας και των ειδικών ασκήσεων δύναμης σε επίπεδο επιδόσεων, κινηματικών χαρακτηριστικών, δυναμικών χαρακτηριστικών και μυϊκής δραστηριότητας. Στην έρευνα συμμετείχαν εθελοντικά 16 συνολικά αθλητές (η=8) και αθλήτριες (η=8) ταχυτήτων εθνικού επιπέδου της Μ. Βρετανίας. Οι ειδικές ασκήσεις δύναμης που χρησιμοποιήθηκαν ήταν μια σειρά από οριζόντια (μήκος χωρίς φορά, τριπλούν από στάση και τριπλούν με φορά) και κατακόρυφα (άλμα από ημικάθισμα, άλματα με αντίθετη κίνηση, άλμα μετά από πτώση από ύψος 40 cm) άλματα, καθώς επίσης και η ισοκινητική αξιολόγηση της άρθρωσης του γονάτου (ομόκεντρη και έκκεντρη κάμψη και έκταση του γονάτου στις 30 και 300°/sec). Τα αποτελέσματα φανέρωσαν σημαντικές συσχετίσεις μεταξύ της επίδοσης στο δρόμο ταχύτητας των 30 m και των επιδόσεων στο μήκος χωρίς φορά (r=-0.639, /Κ.01), το κατακόρυφο άλμα από ημικάθισμα (r=-0.605, p<.05), τα κατακόρυφα άλματα με αντίθετη κίνηση με και χωρίς τη χρησιμοποίηση χεριών (r=-0.826, /Κ.01; r=-0.579, p<.05 αντίστοιχα), καθώς επίσης και με τη μέγιστη ομόκεντρη ροπή δύναμης των καμπτήρων μυών του γονάτου στην ταχύτητα των 30°/sec (r=-0.599, p<.05) και τη μέγιστη ομόκεντρη ροπή δύναμης των εκτεινόντων μυών του γονάτου στις ταχύτητες των 30°/sec και 300°/sec (r=-0.586 και r=-0.521, /Κ.05 αντίστοιχα). Αντίθετα, δεν παρουσιάστηκαν σημαντικές συσχετίσεις μεταξύ του σπριντ και των οριζόντιων και κατακόρυφων αλμάτων στα κινηματικά χαρακτηριστικά των γωνιών και στη μεταβολή του μήκους των μυών που εξετάστηκαν. Η διερεύνηση των δυναμικών χαρακτηριστικών, φανέρωσε σημαντική συσχέτιση της μέγιστης κατακόρυφης δύναμης μεταξύ του πατήματος στο σπριντ και του άλματος με αντίθετη κίνηση με τη χρησιμοποίηση χεριών, τόσο στη φάση ώθησης (r=0,765, p=0,001) όσο και στη φάση απόσβεσης (r=0,658, p=0,008). Επίσης σημαντική συσχέτιση εμφανίστηκε στη μέγιστη κατακόρυφη δύναμη στη φάση ώθησης, μεταξύ του σπριντ και του 1ου και 2ου πατήματος του τριπλούν από στάση και του κατακόρυφου άλματος μετά από πτώση (r>0,560 και p<0,05). Στις χρονικές στιγμές επίτευξης των μέγιστων τιμών της κατακόρυφης δύναμης αντίδρασης του εδάφους κατά τη φάση επαφής καθώς επίσης και στις καμπύλες της κατακόρυφης δύναμης αντίδρασης του εδάφους δεν παρουσιάστηκαν συσχετίσεις μεταξύ του σπριντ και των οριζόντιων και κατακόρυφων αλμάτων. Διαπιστώθηκε επομένως, ότι εκτός από τις συσχετίσεις μεταξύ των επιδόσεων, παρουσιάστηκαν κάποιες συσχετίσεις των ειδικών, ως προς το αγώνισμα, ασκήσεων δύναμης με την αγωνιστική κίνηση στα δυναμικά χαρακτηριστικά, χωρίς να εντοπιστεί όμως κάτι ανάλογο για τα κινηματικά χαρακτηριστικά των γωνιών και τα μηχανικά χαρακτηριστικά των μυών του κάτω άκρου, που εξετάστηκαν με τη συγκεκριμένη μεθοδολογία που ακολουθήθηκε.
Μικρο-υπερμικροσκοπική υφή αμφιβληστροειδούς κουνελιών σε σχέση με τον χρόνο παραμονής βαρέος υγρού στο υαλοειδές μετά από βιτρεκτομή
Authors: Διάφας Σάββας
Published: August 2021

Στην εργασία αυτή γίνεται υπερμικροσκοπική μορφολογική μελέτη των αλλοιώσεων που προκαλούνται στον αμφιβληστροειδή χιτώνα οφθαλμών πειραματόζωων μετά από βιτρεκτομή και έγχυση BSS στην ομάδα A και perfluorohexyloctane στην ομάδα Β ως υποκαταστάτων του υαλοειδούς. Το αλκάνιο perfluorohexyloctane είναι ένα βαρύ υγρό. Τέσσερα πειραματόζωα, ένα από την ομάδα A και τρία από την ομάδα Β, θυσιάζονται κάθε φορά σε 3 χρονικές περιόδους: μία ημέρα, μία εβδομάδα, τριάντα έξι ημέρες. Οι οφθαλμοί εξορύσσονται για να μελετηθούν στο οπτικό και το ηλεκτρονικό μικροσκόπιο. Τα αποτελέσματα έδειξαν ότι στην ομάδα A δεν διαπιστώθηκαν μορφολογικές αλλοιώσεις, ενώ αντίθετα στην ομάδα Β παρατηρήθηκαν αλλοιώσεις της υπερμικροσκοπικής υφής του αμφιβληστροειδούς. Στην 1 ημέρα υπήρχαν ελάχιστες κενοτοπιώδεις εκφυλίσεις στις έσω στιβάδες. Στις 7 ημέρες παρατηρήθηκαν πυκνές κενοτοπιώδεις και μυελινοειδείς εκφυλίσεις, που επεκτείνονταν σ’ όλες τις στιβάδες, ήπιο οίδημα μιτοχονδρίων στα γαγγλιακά κύτταρα (σποραδικά) και διεύρυνση μεσοκυττάριων διαστημάτων. Στις 36 ημέρες υπήρχαν αραιές κενοτοπιώδεις, μυελινοειδείς εκφυλίσεις και ήπιο οίδημα μιτοχονδρίων στα κύτταρα του Muller στις έσω στιβάδες του αμφιβληστροειδούς. Οι αλλοιώσεις αυτές χαρακτηρίζονται ως αναστρέψιμες, αφού υποστηρίζονται από υγιές κυτταρόπλασμα και πιθανόν γι’ αυτό σημειώθηκε μερική υποστροφή των αλλοιώσεων στην ομάδα των 36 ημερών. Οι βλάβες ήταν περισσότερες στα ιστοτεμάχια του κατώτερου αμφιβληστροειδούς προς την έκτη ώρα. Διάσπαση της αρχικής φυσαλίδας σε πολλές μικρότερες παρατηρήθηκε από την έκτη ημέρα με προοδευτική επιδείνωση. Σε ορισμένα κουνέλια διαπιστώθηκαν λευκά αραιά ιζήματα στον υαλοειδικό χώρο. Και στις δύο περιπτώσεις ήταν εφικτή η βυθοσκόπηση. Τα ευρήματα συνηγορούν στο ότι το perfluorohexyloctane είναι καλώς ανεκτό στον οφθαλμό του κουνελιού για 36 ημέρες. Με δεδομένο ότι ο ανάγγειος αμφιβληστροειδής του κουνελιού είναι πιο ευαίσθητος σε μηχανική ή τοξική βλάβη από τον ανθρώπινο αμφιβληστροειδή, προτείνουμε να διερευνηθεί η ανοχή αλλά και η ποιότητα επιπωματισμού του αλκανίου perfluorohexyloctane σε ανθρώπους για χρονικό διάστημα μεγαλύτερο των 36 ημερών.
Χρήση βιολογικών και βιοφυσικών μεθόδων για τη μελέτη μη πεπτιδικών συνθετικών αντιϋπερτασικών προϊόντων, τα οποία ανταγωνίζονται την πρόσδεση της αγγειοτασίνης ΙΙ στον ΑΤ_1 υποδοχέα
Authors: Ζώγα Αναστασία
Published: August 2021

Η αγγειοτασίνη ΙΙ, η βασική ορμόνη του συστήματος ρενίνης-αγγειοτασίνης, διαδραματίζει σημαντικό ρόλο στη ρύθμιση της αρτηριακής πίεσης και την ισορροπία ύδατος και ηλεκτρολυτών. Αναστολή του συστήματος αυτού μπορεί να αποτελέσει αποτελεσματική θεραπεία για ασθενείς με υπέρταση. Φαρμακολογική ρύθμιση του συστήματος αυτού μπορεί να επιτευχθεί με διάφορους τρόπους. Ο εκλεκτικός ανταγωνισμός των υποδοχέων τύπου ΑΤ1 της ΑΙΙ αποτελεί μια νεότερη προσέγγιση στη φαρμακολογική ρύθμιση του συστήματος. Το losartan αποτελεί το πρώτο φάρμακο αυτής της κατηγορίας, που χορηγήθηκε από το στόμα σε ασθενείς με υπέρταση. Μεταβολίζεται στο ήπαρ στην EXP3174, υπεύθυνη για τις περισσότερες δράσεις του φαρμάκου. Πολλά ανάλογα του losartan κυκλοφόρησαν στην αγορά τα τελευταία πέντε χρόνια. Στη διατριβή αυτή πραγματοποιήθηκε η μελέτη της βιολογικής δράσης συνθετικών ΑΤ1 ανταγωνιστών, παραγώγων του losartan και προϊόντων που παρεκκλίνουν σημαντικά από τη δομή του σε in vivo πειραματικά μοντέλα, χορηγώντας τους υπό μελέτη ανταγωνιστές είτε ενδοφλεβίως είτε από το στόμα. Επίσης έγινε επιλεκτική μελέτη των μεταβολών που προκαλεί η είσοδος των ΑΤ1 ανταγωνιστών σε λιποειδείς διπλοστιβάδες. Οι βιοφυσικές αυτές μελέτες στοχεύουν να κατανοηθεί ο ρόλος των μεμβρανών στη μοριακή βάση της υπέρτασης. Τα αποτελέσματα έδειξαν ότι οι υπό μελέτη ΑΤ1 ανταγωνιστές εξασκούν διαφοροποιημένη δράση στις λιποειδείς διπλοστιβάδες, η οποία είναι συνάρτηση της βιολογικής τους δραστικότητας.
Η έννοια του υποκειμένου στην πολιτική θεωρία του Hobbes από την σκοπιά της ψυχανάλυσης
Authors: Παπαθεοδώρου Παναγιώτης
Published: August 2021

Κάθε προσπάθεια παρουσίασης ενός συστήματος σκέψης ενέχει τον κίνδυνο της παραμέλησης ενός σημείου της θεωρίας και την προβολή των στοιχείων εκείνων που από την πλευρά του μελετητή χρησιμεύουν για την επίτευξη των δικών του σκοπών. Στην παρούσα μελέτη στόχος μας είναι η εξεύρεση των στοιχείων που επιτρέπουν να διατυπώσουμε όσο το δυνατό με επάρκεια τις βασικές ιδέες του corpus της φροϋδικής σκέψης μέσα από την ανάγνωση που προτείνει ο Lacan. Πρόκειται για την προσφορά του ψυχαναλυτικού εργαλείου για μία νέα προσέγγιση του μοντέρνου υποκειμένου και της θέσης του μέσα σ’ αυτό που ονομάζεται κοινωνικό γίγνεσθαι. Για να δούμε πως δομούνται οι βασικές έννοιες του Freud από την αρχή του έργου του, θα πρέπει να λάβουμε υπόψη την αφετηρία από την οποία ξεκινά, προκειμένου να σφυρηλατήσει το μοντέλο δόμησης του «Ψυχικού οργάνου». Εφαλτήριο της φροϋδικής προσέγγισης αποτέλεσε αφενός η μελέτη των ψυχοπαθολογικών καταστάσεων και συγκεκριμένα αυτή της υστερίας, και αφετέρου η προσπάθεια να αποδείξει ότι τα όνειρα δεν αποτελούν χωρίς νόημα μορφώματα, αλλά αντίθετα εκδηλώσεις την ψυχικής ζωής με καταλυτική σημασία για την ανάδυση της επιθυμίας. Από την ανάλυση των υστερικών συμπτωμάτων και των διεργασιών του ονείρου, ο Freud ξετυλίγει δύο νήματα τα οποία θα τον οδηγήσουν στην υπόθεση της ύπαρξης του Ασυνειδήτου, ως ενός τόπου στον ψυχικό μηχανισμό διακριτού από την Συνείδηση. Η ανακάλυψη του Ασυνειδήτου επέτρεψε στον Freud να βρει μία καινούργια βάση για την θεραπεία των συμπτωμάτων, θέτοντας με εντελώς καινούργιους όρους το ζήτημα της σύστασης του υποκειμένου. Το διάβημα του Freud έγκειται στο ότι έθεσε τον προβληματισμό ενός διχασμένου Εγώ, που αμφισβητεί την αυταπάτη της ταύτισης του εγώ με την συνείδηση. Η αφετηρία του Freud ήταν πάντοτε τα ομιλούντα υποκείμενα, υπο-κείμενα των Παθών και του Λόγου. Τη λέξη υποκείμενο ας την ακούσουμε με την έννοια του «υπόκειμαι», «υφίσταμαι». Υπόκειμαι στις επιπτώσεις του Λόγου και διχάζομαι μέσα από την ίδια μου την ομιλία. Ο Lacan με την σειρά του, ως κληρονόμος της φροϋδικής προοπτικής μιλά για τη καταστατική έλλειψη που δομεί το υποκείμενο. Μιλάμε για υποκείμενο μόνο στην βάση που η εισαγωγή του στην τάξη της Γλώσσας το καθιστά ριζικά ελλειμματικό. Αν το πρώτο μέλημα του Freud ήταν να ακούσει μέσα στα ομιλούντα συμπτώματα την προέλευση της ασυνείδητης επιθυμίας, ο Lacan μιλά για την ριζική έλλειψη που ιχνηλατεί τα μονοπάτια της επιθυμίας μέσα από την συνάντησή του υποκειμένου με τον Άλλο. Σε ένα πρώτο χρόνο η ανάγνωση μας στοχεύει στην ανάδειξη των παραπάνω εννοιών μέσα από την επεξεργασία δύο θεμελιακών έργων του Freud : Το «Σχεδίασμα για μία επιστημονική ψυχολογία» (1895) και την «Ερμηνεία των ονείρων» (1900).
Ψυχαναλυτική και ψυχοσωματική προσέγγιση του εφήβου με νεανικό διαβήτη
Authors: Γκίκα Ελένη
Published: August 2021

[…] Στόχος της έρευνας ήταν η μελέτη της εικόνας του εαυτού μέσω της υποκειμενικής αντίληψής του από τους ίδιους τους συμμετέχοντες. Πιο συγκεκριμένα, θα διερευνηθούν οι εξής υποθέσεις: • Οι έφηβοι με νεανικό διαβήτη θα έχουν χειρότερη επίδοση σε όλες τις υποκλίμακες του S.I.Q.A. σε σύγκριση με τους φυσιολογικούς εφήβους; • Όσον αφορά το φύλο, τα κορίτσια με νεανικό διαβήτη θα έχουν χειρότερη εικόνα για τον εαυτό τους όπως θα προκύψει από τις υποκλίμακες του S.I.Q.A. συγκριτικά με τα αγόρια και συγκριτικά με τα κορίτσια δίχως διαβήτη; • Οι έφηβοι με νεανικό διαβήτη, που βρίσκονται στην όψιμη εφηβεία θα έχουν καλύτερη εικόνα για τον εαυτό τους από τους εφήβους που βρίσκονται στην προεφηβεία καθώς και από εκείνους που βρίσκονται στην κυρίως εφηβεία. Η υπόθεση θα επαληθευτεί και για την ομάδα ελέγχου; • Οι έφηβοι που έχουν ως μόνιμη κατοικία την Αθήνα θα έχουν καλύτερη εικόνα για τον εαυτό τους όπως θα προκύψει από τις υποκλίμακες του S.I.Q.A. σε σύγκριση με τους εφήβους που ζουν στην επαρχία; • Όσα περισσότερα χρόνια διαβήτη έχει ο έφηβος, τόσο θα βελτιώνεται η εικόνα για τον εαυτό του. Η συγκεκριμένη υπόθεση αφορά μόνο την ομάδα διαβήτη; • Αναφορικά με την διάρκεια της ασθένειας του διαβήτη τα κορίτσια θα έχουν χειρότερη εικόνα για τον εαυτό τους. Η συγκεκριμένη υπόθεση αφορά μόνο την ομάδα διαβήτη; • Οι έφηβοι οι οποίοι εμφάνισαν τον διαβήτη στην βρεφική και νηπιακή ηλικία θα έχουν καλύτερη εικόνα για τον εαυτό τους από τους εφήβους που εμφάνισαν τον διαβήτη στην παιδική και στην εφηβική ηλικία. Η συγκεκριμένη υπόθεση αφορά μόνο την ομάδα διαβήτη; • Οι έφηβοι οι οποίοι εμφάνισαν τον διαβήτη στην βρεφική και νηπιακή ηλικία θα έχουν καλύτερη γλυκαιμική ρύθμιση από τους εφήβους που εμφάνισαν τον διαβήτη στην παιδική και στην εφηβική ηλικία, όπως προκύπτει από τον ετήσιο μέσο όρο γλυκοζυλιωμένης (HbAlc); […]
Οικονομική μετανάστευση στην Ελλάδα: αγορά εργασίας και κοινωνική ένταξη
Authors: Μαρούκης Αθανάσιος
Published: August 2021

Η κύρια συντεταγμένη γύρω από την οποία συζητείται και οργανώνεται η κινητικότητα των ανθρώπων στις μέρες μας είναι το επίπεδο εξειδίκευσης τους. Η μόνη περίπτωση, άλλωστε, που ο πολιτικός κόσμος σύσσωμος παροτρύνει την μετανάστευση στα πλαίσια της Ευρώπης-Φρούριο αφορά άτομα με υψηλό απόθεμα δεξιοτήτων. Η πραγματικότητα όμως των ανθρώπων που μεταναστεύουν συνήθως διαφέρει. Η υπόθεση που εξετάζω εδώ είναι η εξής: το χαμηλό (ή μάλλον διαφορετικό) σε γενικές γραμμές επίπεδο εξειδίκευσης των μεταναστών/τριών από χώρες του Τρίτου Κόσμου σημαίνει απαραίτητα αρνητικές επιπτώσεις της παρουσίας τους στην αγορά εργασίας και οικονομία της χώρας υποδοχής και ειδικότερα αιχμαλωσία της οικονομίας υποδοχής σε μια εντάσεως εργασίας αναπτυξιακή λογική; Η συγκεκριμένη εργασία μελετώντας μέσα από την έννοια του κοινωνικού κεφαλαίου τις συνθήκες ζωής των μεταναστών δείχνει τις στρατηγικές και τα δίκτυα με τα οποία οργανώνουν και νοηματοδοτούν την ζωή και την εργασία τους στην οικονομία και κοινωνία της χώρας υποδοχής. Όμως, αυτές οι κοινωνικές διαφορετικότητες (χρόνου, χώρου, φύλου και εθνικότητας) που χαρακτηρίζουν την εργασία τους στο μεταβατικό στάδιο που βρίσκεται η ελληνική οικονομία σήμερα, αντιμετωπίζονται συνήθως ως πρόβλημα. Η διατριβή μου εξηγεί γιατί αποτελούν μέρος της λύσης. Δείχνει, συγκεκριμένα, ότι η καινοτομία ως κινητήρια δύναμη της οικονομικής μεγέθυνσης δεν είναι συνάρτηση τόσο του επιπέδου εξειδίκευσης των εργαζομένων όσο της διασταύρωσης των κοινωνικών δυνάμεων της προσφοράς και της ζήτησης. Η σταθερότητα της αύξησης της παραγωγικότητας, με άλλα λόγια, δεν οφείλεται στο ότι όλοι κάνουν απλώς καλύτερα ό,τι έκαναν προηγουμένως, αλλά στο ότι η οικονομική δομή αλλάζει. Το στοίχημα είναι να της επιτρέψουμε και να την βοηθήσουμε να αλλάξει. Η ‘δημιουργική καταστροφή’ των κύριων κλάδων εργασίας των μεταναστών/ριών στο ‘ευέλικτο’ μεταίχμιο μεταξύ επίσημης και ανεπίσημης οικονομίας αποτελεί μια κρίσιμη ευκαιρία για ένα νέο υπόδειγμα οργάνωσης της παραγωγής και της εργασίας, για την μετάβαση σε ένα βιώσιμο σημείο ισορροπίας μεταξύ ζήτησης και προσφοράς εργασίας σύμφωνα με τις ανάγκες της αγοράς εργασίας όπως αυτές διαμορφώνονται από την διασταύρωση με δημογραφικές, κοινωνικές, οικονομικές και περιβαλλοντολογικές εξελίξεις.
Τουρισμός και ελληνική οικονομία κατά το 2ο μισό του 20ου αιώνα
Authors: Τσουμάνης Κωνσταντίνος
Published: August 2021

Η παρούσα έρευνα, επιχειρεί γενικά να προσεγγίσει τη διαχρονική εξέλιξη του ελληνικού τουρισμού στο δεύτερο ήμισυ του εικοστού αιώνα και ειδικότερα διερευνά την τουριστική ανάπτυξη του δήμου Φαιάκων Κέρκυρας. Συγκεκριμένα στο πρώτο μέρος γίνεται αναφορά στην ανάγκη των ανθρώπων να ταξιδέψουν από την αρχαιότητα μέχρι σήμερα. Στην Αρχαία Ελλάδα απέδιδαν μεγάλη σημασία στην προσέλευση ξένων στην κάθε πολιτεία όχι μόνον από οικονομικής άποψης αλλά και βελτίωσης της νομοθεσίας της (όπως πίστευε ο Πλάτωνας και ο Αριστοτέλης). Στην Ρωμαϊκή και Βυζαντινή Εποχή οι Ευρωπαίοι που πραγματοποιούσαν περιηγήσεις αποτελούσαν διάφορες κατηγορίες ταξιδιωτών όπως διπλωμάτες, ιεραπόστολοι, προσκυνητές, επιστήμονες, αρχαιολόγοι, γεωγράφοι, γιατροί, τυχοδιώκτες, έμποροι, κ.ά. Έχουν σωθεί αρκετά χρονικά περιηγητών με γεωγραφικές, εθνογραφικές, τυπογραφικές και ιστορικές πληροφορίες. Οι Ευρωπαίοι από τα μέσα του 18ου αιώνα και έπειτα πολλαπλασίασαν τα ταξίδια τους στον Ελληνικό χώρο. Σχεδόν είναι δεδομένη η διαδρομή που ακολουθούν οι ταξιδιώτες, Αθήνα, Δελφοί, Ολυμπία, Κόρινθος, Σπάρτη, Δήλος, Θήβα. Είναι εμφανής η ανάγκη προσέγγισης των γνωστών αρχαίων χώρων, που αποτέλεσαν επίκεντρο των σημαντικών γεγονότων της αρχαιοελληνικής ιστορίας. Τον εικοστό αιώνα οι ρυθμοί ανάπτυξης του τουρισμού ιδιαίτερα μετά τον Β’ παγκόσμιο πόλεμο είναι ταχείς, οι αριθμοί ταξιδιωτών πολλαπλασιάζονται και σ’ αυτό το σημείο ο τουρισμός εξελίσσεται σε σημαντικό παράγοντα οικονομικής ανάπτυξης. […]
Η συμβολή του διορθικού υπερηχοτομογραφήματος στη μελέτη της σύστασης και του μεγέθους του προστάτη στην καλοήθη υπερπλασία του αδένα
Authors: Χαρουλάκης Νικόλαος
Published: August 2021

Σκοπός της παρούσας διατριβής είναι να εκτιμηθεί ο ρόλος του διορθικού και υπερηβικού υπερηχοτομογραφήματος στην εκτίμηση του μεγέθους και της σύστασης του προστάτη στην καλοήθη υπερπλασία του αδένα. Η δακτυλική εξέταση, η ουρηθροκυστεογραφία και η ουρηθροκυστεοσκόπηση είναι γνωστό ότι δεν μπορούν να εκτιμήσουν το μέγεθος του προστάτη με ακρίβεια. Η εκτίμηση του μεγέθους του αδένα είναι βασική προκειμένου ο χειρουργός να επιλέξει το είδος της επέμβασης, διουρηθρική ή ανοιχτή προστατεκτομή. Εξετάστηκαν 105 ασθενείς ηλικίας 47 - 85 ετών (μέση ηλικία 69,7 έτη) με καλοήθη υπερπλασία του προστάτη (ΚΥΠ). Στους ασθενείς αυτούς έγινε υπερηβικό και διορθικό υπερηχοτομογράφημα και μετρήθηκαν οι διαστάσεις προσθιοπίσθια, εγκάρσια και επιμήκη, ολόκληρου του αδένα και του αδενώματος. Με το μαθηματικό τύπο του ελλειψοειδούς, υπολογίστηκε ο όγκος ολόκληρου του αδένα και του αδενώματος και υπολογίστηκε το βάρος του, δεδομένου ότι το ειδικό βάρος του προστάτη είναι 1,05. Οι 26 από αυτούς τους ασθενείς χειρουργήθηκαν είτε με ανοικτή, είτε με διουρηθρική προστατεκτομή και μετρήθηκε το βάρος του αφαιρεθέντος αδενώματος. Ο μέσος όγκος του προστάτη στους 105 ασθενείς ήταν 47,8 ± 20,0 cm3 (διακύμανση 21,0 - 123,0 cm3 ) με το διορθικό υπερηχοτομογράφημα και 50 ± 22,2 cm3 (διακύμανση 18,8 - 133,2 cm3) με το υπερηβικό υπερηχοτομογράφημα. Φάνηκε μια στατιστικά σημαντική συσχέτιση μεταξύ υπολογισμού του όγκου με τη διορθική και υπερηβική προσέγγιση του αδένα (γ = 0,948, p<0,001). Τα όρια του προστάτη αναδείχθηκαν ικανοποιητικά σε όλους τους ασθενείς και με τις δυο προσεγγίσεις. Τα όρια του αδενώματος αναδείχθηκαν ικανοποιητικά σε 93 ασθενείς με διορθική προσέγγιση και σε 84 ασθενείς με τη υπερηβική. Ο μέσος όρος του όγκου του αδενώματος ήταν 22,5 ± 16,5 cm3 (διακύμανση 5,3 - 92 cm3) και 23,7 ± 17,1 cm3 (διακύμανση 5,8 - 108 cm3 ) στη διορθική και υπερηβική προσέγγιση αντίστοιχα. Υπήρξε δηλαδή μια στατιστικά σημαντική συσχέτιση στη μέτρηση του όγκου του αδενώματος με το διορθικό και υπερηβικό υπερηχοτομογράφημα (γ = 0,953, p<0,001). Οι μετρήσεις βάρους του αδενώματος με το διορθικό υπερηχοτομογράφημα (3,1 - 61,4 gr., Μ.Ο. 19,7) και με το υπερηβικό (4 - 59,3 gr., Μ.Ο. 21,5) δε διέφεραν από τις μετρήσεις που έγιναν στο αφαιρεθέν αδένωμα (5 - 70 gr., Μ.Ο. 20,9). Δε βρέθηκε συσχέτιση μεταξύ του βαθμού της ηχοανακλαστότητας του αδενώματος και του ιστολογικού υπότυπου στο αφαιρεθέν παρασκεύασμα. Το υπερηβικό υπερηχοτομογράφημα είναι επαρκής μέθοδος στην αξιολόγηση του μεγέθους του προστάτη και του αδενώματος. Μπορεί να χρησιμοποιείται αντί του διορθικού υπερηχοτομογραφήματος τόσο στην προεγχειρητική εκτίμηση αλλά και στην παρακολούθηση ασθενών που αντιμετωπίζονται συντηρητικά και απαιτούνται επαναξιολογήσεις του μεγέθους του αδενώματος ως παραμέτρου επιτυχίας της θεραπείας. Κύριο πλεονέκτημα του διορθικού υπερηχοτομογραφήματος παραμένει η δυνατότητα ανάδειξης εστιακών βλαβών και λήψης βιοψιών.
New spectral imaging method for the in-vivo detection and grading of epithelial dysplasias and malignancies based on the quantitative assessment of acetic acid-tissue interaction
Authors: Θεμελής Γεώργιος
Published: August 2021

Cervical cancer is the commonest form of cancer in females under 35 years of age and the second most common in females of all ages. Limitations of the existing diagnostic methods have led to the development of new diagnostic approaches. Acetic acid is a marker used for more than 70 years in gynecology for the detection of abnormal lesions. Local application of acetic acid causes a temporal whiting to abnormal areas (acetowhite) while normal areas are not affected. Extensive clinical trials have shown that the visual assessment of acetowhitening exhibits similar diagnostic performance to other methods such as Test Pap. The diagnostic method proposed in this project is based on the quantitative and objective assessment of the acetic acid-tissue interaction by means of an Imaging Spectroscopy System. For the purpose of this study a new Imaging Spectroscopy system has been designed and developed. The method was used for the in vivo detection of dysplasias in the cervix and the results, from measurements of 181 women, indicated that there is a strong correlation between the histological condition of the tissue and the kinetics of the acetowhitening development. The best fit of the time course measurements of acetowhitening was achieved by the triple exponential function. Statistical analysis of several parameters that characterize the acetowhitening kinetics, have indicated that the combined evaluation of the parameters that express the duration (t5) and the intensity of acetowhitening (EDRmax) differentiates sufficiently all the examined histological conditions. Estimation of the sensitivity and the specificity of this method indicates that its diagnostic performance is comparable or better than that of the existing methods. In order to explain the experimental results, a model for the acetic acid-tissue interaction is proposed. According to this model the tissue-pH alterations induced by the application of acetic acid can be simulated with a 3-compartment model (the intracellular, the extracellular and the blood sink compartments). The solution of the model has shown that, after the application of acetic acid, the intracellular pH exhibits the same kinetics with the acetowhitening. The alterations of the intracellular pH cause increment in the relative refractive index of the nuclear proteins, and consequently increase the light scattering by the nuclei. Furthermore, this model correlates qualitatively the kinetics of the acetowhitening with some structural, compositional and functional features of the epithelial tissue and successfully interprets the experimental results. In particular, epithelial tissue features such as the nuclear size and inhomogeneity, the epithelium thickness, the cellular energy reserves (e.g. glycogen), the density of cell-packing, the cellular metabolism, and the efficiency of the vascularity determine the acetowhitening kinetics.
Πόντιοι μετανάστες από την πρώην Σοβιετική Ένωση στο σχολείο και ενδεχόμενοι παράγοντες κοινωνικού αποκλεισμού τους
Authors: Κλαδή-Κοκκίνου Μαρία
Published: August 2021

Σκοπός και στόχοι της έρευνας: Με την έρευνα αυτή επιχειρείται η θεωρητική και εμπειρική διερεύνηση της σχέσης της σχολικής επίδοσης των παιδιών που προέρχονται από οικογένειες Ποντίων μεταναστών από την πρώην Σοβιετική Ένωση με τις επιδιώξεις και τις φιλοδοξίες τους, συγκριτικά με τη σχέση της επίδοσης των Ελλήνων μαθητών σχετικά με τις επιδιώξεις και τις φιλοδοξίες τους. Δηλαδή η προσοχή επικεντρώνεται στο αν υπάρχει συνάφεια ανάμεσα στην επίδοση των μαθητών, όπως φαίνεται από την αξιολόγηση των διδασκόντων και τις επιδιώξεις και φιλοδοξίες τους, πιστεύοντας ότι η διαπίστωση αυτή θα μας οδηγήσει σε έναν από τους βασικούς παράγοντες που μπορεί να κατευθύνουν τους μαθητές, και ειδικότερα τα παιδιά των μεταναστών, σε μια διαδικασία κοινωνικού αποκλεισμού. Περαιτέρω επιδίωξη μας είναι να εντοπίσουμε και τους παράγοντες εκείνους που, επηρεάζοντας την επίδοση άμεσα, έχουν επίπτωση και στις επιδιώξεις και φιλοδοξίες έμμεσα, οδηγώντας έτσι στον κοινωνικό αποκλεισμό. Πιο συγκεκριμένα: 1) Επιχειρείται η διερεύνηση του αν υπάρχει σημαντική διαφορά ανάμεσα στην επίδοση των Ελλήνων μαθητών και των μαθητών που προέρχονται από οικογένειες μεταναστών. 2) Διερευνάται η σχέση που έχουν οι επιδιώξεις και οι φιλοδοξίες των παιδιών των μεταναστών με την επίδοσή τους και η σχέση που έχουν οι επιδιώξεις και οι φιλοδοξίες των Ελλήνων μαθητών με την επίδοσή τους. 3) Εξετάζεται το αν οι επιδιώξεις και οι φιλοδοξίες των μεταναστών είναι πιο περιορισμένες από τις επιδιώξεις και τις φιλοδοξίες των Ελλήνων που έχουν την ίδια επίδοση στο σχολείο. 4) Αναλύεται αν η επίδοση των μαθητών γενικά, και ιδιαίτερα των μαθητών από οικογένειες μεταναστών, επηρεάζεται από παράγοντες όπως η γνώση της γλώσσας από την πλευρά των μαθητών και από την πλευρά των οικογενειών τους, καθώς και η κοινωνικοοικονομική κατάσταση της οικογένειας. Ερευνήθηκε, επίσης, ο εθνοκεντρισμός του περιβάλλοντος ως προς τις στάσεις των διδασκόντων, η υποδομή του σχολείου για την υποδοχή των μεταναστών, η στάση των γονέων ως προς την αναγκαιότητα της εκπαίδευσης, το εκπαιδευτικό επίπεδο των γονέων, ο εθνοκεντρισμός του περιβάλλοντος όσον αφορά στη στάση των συμμαθητών των μεταναστών, ο εθνοκεντρισμός του περιβάλλοντος ως προς τις εμπειρίες των γονέων των μεταναστών, ο εθνοκεντρισμός του περιβάλλοντος γενικά, που αφορά στις εμπειρίες των ίδιων των μαθητών οι οποίοι προέρχονται από οικογένειες μεταναστών. 5) Διερευνάται το ποιοι από αυτούς τους παράγοντες επηρεάζουν περισσότερο και ποιοι λιγότερο την επίδοση των μαθητών. Συμπερασματικά, στόχος της έρευνάς μας είναι το να καθοριστούν οι παράγοντες εκείνοι που επηρεάζουν τη σχολική επίδοση των μαθητών, η οποία με τη σειρά της επηρεάζει τις φιλοδοξίες και τις επιδιώξεις τους, που ακολούθως μπορεί να σηματοδοτήσουν την απαρχή μιας διαδικασίας κοινωνικού αποκλεισμού. […]
Θεωρητική μελέτη συνύπαρξης και ανταγωνισμού υπεραγωγιμότητας με καταστάσεις τάξεως φορτίου και ιδιοστροφορμής σε μη συμβατικούς υπεραγωγούς
Authors: Τσώνης Σπύρος
Published: August 2021

Στη διατριβή αυτή παρουσιάζεται μια εκτεταμένη μελέτη της συνύπαρξης διαφορετικών ηλεκτρονικών καταστάσεων τάξεως στα πλαίσια μιας χαμιλτονιανής "θεωρίας, οι οποίες αφορούν τόσο υπεραγώγιμα συμπυκνώματα όσο και συμπυκνώματα στο κανάλι ηλεκτρονίου-οπής, όπως κύματα πυκνότητας φορτίου και ιδιοστροφορμής. Αποδεικνύεται ότι η ασυμμετρία ηλεκτρονίου-οπής οδηγεί, σε ορισμένες συγκεκριμένες περιπτώσεις, στην ταυτόχρονη εμφάνιση και των τριών παραμέτρων τάξεως με κλασικότερο παράδειγμα αυτό της συνύπαρξης κυμάτων πυκνότητας φορτίου και ιδιοστροφορμής με κλασικό σιδηρομαγνητισμό. Εξετάζονται δεκαοκτώ αντίστοιχες περιπτώσεις από διαφορετικές τριπλέτες παραμέτρων τάξεως ώστε να αποδειχθεί στην πράξη ένας κανόνας που οδήγησε στην ταυτοποίηση των ομάδων των παραμέτρων τάξεως που υποχρεωτικά συνυπάρχουν. Για κάθε συνδυασμό υπολογίζεται η συνάρτηση - πίνακας Green, οι εξισώσεις αυτοσυνέπειας, τόσο στον φανταστικό άξονα των συχνοτήτων Matsubara καθώς και η αναλυτική άθροιση στις συχνότητες αυτές. Επιπλέον, δεδομένου ότι κάθε τριπλέτα μελετάται για πρώτη φορά, υπολογίσθηκαν οι κάθετες και παράλληλες μαγνητικές επιδεκτικότητες καθώς και αναπτύγματα κοντά στην κρίσιμη θερμοκρασία που θα μπορούσαν να καθοδηγήσουν την κατασκευή της καταλληλότερης θεωρίας Ginzburg-Landau στο μέλλον. Σε όλες τις περιπτώσεις αποδείχθηκε, όπως προβλεπόταν από έναν ημιεμπειρικό κανόνα, η υποχρεωτική συνύπαρξη όλων των παραμέτρων τάξεως οποτεδήποτε συνυπάρχουν οι δυο, είτε λόγω της ασυμμετρίας ηλεκτρονίου-οπής, είτε λόγω του συμμετρικού κινητικού όρου. Έγινε επίσης κατηγοριοποίηση των χαρακτηριστικών που παρουσιάζει ο κάθε ανταγωνισμός (όπως π.χ. ο αριθμός των πόλων). Επιπλέον μελετήθηκε για όλες τις παραπάνω περιπτώσεις η επίδραση μη μαγνητικών ατελειών. Χρησιμοποιήθηκε προσέγγιση Born κατά την οποία οι ατέλειες προσομοιώθηκαν από ένα τοπικό δυναμικό σκέδασης από το οποίο επανακανονικοποιείται η συνάρτηση Green με μια προσέγγιση πρώτης τάξης. Στη συνέχεια, με τη νέα συνάρτηση Green, υπολογίσθηκαν οι εξισώσεις αυτοσυνέπειας καθώς και υλοποιήθηκαν τα αναπτύγματα κοντά στην κρίσιμη θερμοκρασία. Αποδείχθηκε σε αρκετές από τις παραπάνω περιπτώσεις, αλλά όχι σε όλες, ότι η σκέδαση με μη μαγνητικές ατέλειες έχει αντίστοιχες επιπτώσεις όπως η ασυμμετρία ηλεκτρονίου-οπής. Η παρούσα διατριβή είναι η πρώτη συστηματική και σε τέτοια έκταση μελέτη συνύπαρξης περισσότερων των δύο ηλεκτρονικών παραμέτρων τάξεως στα πλαίσια μιας Χαμιλτονιανής θεωρίας. Ο κανόνας που οδήγησε στην ταυτοποίηση των ομάδων των παραμέτρων τάξεως που υποχρεωτικά συνυπάρχουν αποδείχθηκε ότι ισχύει και άρα μπορεί να μας οδηγήσει στην πρόβλεψη παρόμοιων φαινομένων. Οι επιπτώσεις του κανόνα αυτού είναι υπό διερεύνηση.
Ανάλυση εικόνων μαστογραφιών για την ανίχνευση των μικροαποτιτανώσεων και την κατηγοριοποίησή τους με νευρωνικά δίκτυα
Authors: Σακκά Ελένη
Published: August 2021

Η έγκαιρη πρόγνωση παίζει σημαντικό ρόλο στην διάγνωση του καρκίνου του μαστού. Η μόνη, αποδεδειγμένα αποτελεσματική μέθοδος για την έγκαιρη πρόγνωση είναι η μαστογραφία. Ένα πρώιμο σημάδι, στο 30-50% των περιστατικών του καρκίνου του μαστού, είναι η εμφάνιση συγκεντρώσεων Λεπτών, κοκκιωδών μικροαποτιτανώσεων, ενώ το 60-80% των καρκινωμάτων του μαστού αποκαλύπτουν την ύπαρξη μικροαποτιτανώσεων στην ιστολογική εξέταση. Η υψηλή συσχέτιση μεταξύ της εμφάνισης των συγκεντρώσεων των μικροαποτιτανώσεων και του καρκίνου του μαστού δηλώνει ότι η ανάπτυξη συστημάτων υποβοήθησης της διάγνωσης για την αυτόματη κατηγοριοποίηση των μικροαποτιτανώσεων, θα δώσει ένα χρήσιμο εργαλείο για τον έλεγχο και την καταπολέμηση του καρκίνου του μαστού. Οι μικροαποτιτανώσεις εμφανίζονται στις μαστογραφίες ως λεπτές, κοκκιώδεις συγκεντρώσεις, οι οποίες πολύ συχνά είναι δύσκολο να αναγνωριστούν, ιδιαίτερα σε αδρές μαστογραφίες. Μια πληθώρα τεχνικών έχουν προταθεί προκειμένου να τονίσουν τις μικροαποτιτανώσεις, να τις εντοπίσουν αυτόματα και να τις κατηγοριοποιήσουν, αλλά τα αποτελέσματα δεν είναι ικανοποιητικά. Ο πυρήνας της διδακτορικής διατριβής είναι να παρουσιάσει τον αλγόριθμο Matching Pursuit (ΜΡ) ως μια ισχυρή τεχνική για την κωδικοποίηση της υφής και των προτύπων στις μαστογραφίες, λόγω της ιδιότητάς του να τις αναλύει και απλοποιεί όπως ο ανθρώπινος εγκέφαλος. Ο ΜΡ είναι ένας άπληστος αλγόριθμος ο οποίος αναλύει οποιοδήποτε σήμα σε ένα γραμμικό ανάπτυγμα κυματομορφών οι οποίες επιλέγονται από ένα πλούσιο λεξικό. Η επιλογή του λεξικού είναι κρίσιμη για την απόδοση του αλγόριθμου για την κωδικοποίηση των εικόνων. Στη διδακτορική διατριβή προτείνουμε τη χρήση των ατόμων Gabor, τα οποία έχουν την ιδιότητα να κωδικοποιούν την υφή και τα πρότυπα στις εικόνες. Η τεχνική αυτή, όταν εφαρμόζεται σε λίγα δεδομένα, έχει πολύ καλή απόδοση και γρήγορη μείωση του σφάλματος κωδικοποίησης. Τα χαρακτηριστικά που εξήχθησαν από τον ΜΡ χρησιμοποιήθηκαν ως είσοδος σε ένα εμπροσθοτροφοδοτούμενο νευρωνικό δίκτυο τριών επιπέδων για την κατηγοριοποίηση των περιοχών ενδιαφέροντος. Η απόδοση του νευρωνικού δικτύου απέδειξε ότι ο αλγόριθμος ΜΡ είναι ένα πολλά υποσχόμενο εργαλείο για την ανάλυση των μαστογραφιών. Το αποτέλεσμα της κατηγοριοποίησης είναι πολύ καλύτερο από πολλές άλλες συμβατικές τεχνικές όπως είναι ο μετασχηματισμός wavelet ή οι στατιστικές μέθοδοι.
Μοντέλα ετερογένειας στην ανάλυση δεδομένων διάρκειας ζωής
Authors: Οικονόμου Πολυχρόνης
Published: August 2021

Σε πολλές μελέτες, στις οποίες εξετάζεται ο χρόνος μέχρι την εκδήλωση ενός γεγονότος, παρατηρούνται διαφορές μεταξύ των πειραματικών μονάδων, οι οποίες δεν μπορούν να ερμηνευτούν σε ικανοποιητικό βαθμό από τις όποιες διαθέσιμες επεξηγηματικές μεταβλητές. Το να αγνοηθούν οι διαφορές αυτές έχει σημαντικές συνέπειες, οι οποίες δεν είναι δυνατόν να μη ληφθούν υπόψη. Επομένως, η ανάπτυξη μεθόδων ενσωμάτωσης της ετερογένειας αποτελεί βασικό στόχο της ανάλυσης επιβίωσης και αξιοπιστίας, του κλάδου της στατιστικής που ασχολείται με την ανάλυση δεδομένων διάρκειας ζωής. Βασικά εργαλεία για την ενσωμάτωση της ετερογένειας αποτελούν τα μοντέλα ευπάθειας και οι μίξεις κατανομών. Αρχικά στην παρούσα διδακτορική διατριβή μελετώνται οι ιδιότητες των μοντέλων ευπάθειας, και πιο συγκεκριμένα των μοντέλων αναλογικής διακινδύνευσης με ευπάθεια. Για τα μοντέλα αυτά αναπτύσσονται διαγνωστικοί έλεγχοι για την καταλληλότητα του μοντέλου. Μέθοδοι ανάλυσης δεδομένων για το μοντέλο αυτό, αλλά και για τις μίξεις κατανομών, αναπτύσσονται για την περίπτωση που τα δεδομένα αυτά συλλέγονται με χρήση μεροληπτικών δειγματοληπτικών σχεδιασμών. Τέλος, αναπτύσσεται και μελετάται το μοντέλο αναλογικών λόγων συμπληρωματικών πιθανοτήτων με ευπάθεια ως ένα εναλλακτικό ως προς το ευρέως χρησιμοποιούμενο μοντέλο αναλογικής διακινδύνευσης με ευπάθεια. Για όλες τις περιπτώσεις, που εξετάζονται, παρουσιάζονται αποτελέσματα βασισμένα σε μελέτες με προσομοιωμένα δεδομένα καθώς και η εφαρμογή τους σε διάφορα σύνολα πραγματικών δεδομένων. Από την αξιολόγηση των αποτελεσμάτων φαίνεται ότι η απόδοση των μεθόδων και των μοντέλων, που αναπτύσσονται, είναι αρκετά ικανοποιητική. Το γεγονός αυτό ενισχύει την ελπίδα μας οι ερευνητές, που ασχολούνται με την ανάλυση δεδομένων διάρκειας ζωής, να βρουν χρήσιμα τα στοιχεία που αναπτύσσονται στη διατριβή αυτή.
Αβεβαιότητα και σημασιολογικός ιστός
Authors: Στοΐλος Γεώργιος
Published: August 2021

Στη σημερινή εποχή αρκετές εφαρμογές της επιστήμης των υπολογιστών έχουν αρχίσει να χρησιμοποιούν κάποιο είδος γλωσσών αναπαράστασης γνώσης και μηχανισμών συλλογιστικής με σκοπό τη βελτίωση της αποδοτικότητάς τους και την προσομοίωση της ευφυούς συμπεριφοράς των νοημόνων όντων. Ένα πολύ ενδιαφέρον και σημαντικό παράδειγμα τέτοιας εφαρμογής είναι ο Παγκόσμιος Ιστός, όπου αποσκοπείτε η διαλειτουργικότητα (interoperability) ανάμεσα σε ετερογενή συστήματα, ο διαμοιρασμός γνώσης (knowledge interchange), αυτοματοποίηση των εφαρμογών και η ευφυής πλοήγηση και αναζήτηση σε αυτόν, δημιουργώντας ένα Σημασιολογικό Ιστό. Μέχρι στιγμής η γλώσσα αναπαράστασης γνώσης που έχει προταθεί για τον Σημασιολογικό Ιστό είναι η OWL η οποία βασίζεται σε πολύ εκφραστικές Περιγραφικές Λογικές (ΠΛ). Παρόλο που οι ΠΛ είναι αρκετά εκφραστικές εμφανίζουν ελλείψεις και πιο συγκεκριμένα δεν έχουν τη δυνατότητα να αναπαραστήσουν και να διαχειριστούν αβέβαιη και ασαφή γνώση και πληροφορία η οποία εμφανίζεται σε πολλές εφαρμογές. Στόχος της διατριβής αυτής είναι να ασχοληθούμε με ασαφείς επεκτάσεις των γλωσσών που έχουν προταθεί για την αναπαράσταση γνώσης στο Σημασιολογικό Ιστό. Πιο συγκεκριμένα αποσκοπούμε να αναπτύξουμε πρωτότυπους αλγορίθμους για την εξαγωγή συμπερασμάτων σε πολύ εκφραστικές ΠΛ όπως είναι οι γλώσσες, SI και SHOIN οι οποίες αποτελούν το θεωρητικό υπόβαθρο της γλώσσας OWL καθώς και να μελετήσουμε μια ασαφή επέκταση της OWL. Για την επίτευξη των στόχων μας μελετάμε τη σημασιολογία των πολύ εκφραστικών κατασκευαστών των ΠΛ, στην περίπτωση που εισάγεται ασάφεια, τους αλγορίθμους συλλογιστικής που έχουν προταθεί για πολύ εκφραστικές κλασσικές ΠΛ αλλά και τους αλγορίθμους που έχουν προταθεί για ασθενείς ασαφείς ΠΛ, όπως είναι η γλώσσα f-ALC. Από τη μελέτη αυτή προέκυψαν τα ακόλουθα αποτελέσματα. Αρχικά καταφέραμε να αναπτύξουμε έναν αλγόριθμο συλλογιστικής για τις πολύ εκφραστικές ασαφείς ΠΛ f-SI και f-SHOIN επεκτείνοντας έτσι σημαντικά τον αλγόριθμο που είχε προταθεί για την f-ALC. Στη συνέχεια προτείναμε έναν αλγόριθμο ο οποίος λύνει το πρόβλημα συλλογιστικής σε ασαφείς ΠΛ που επιτρέπουν γενικευμένα και κυκλικά αξιώματα. Ακολούθως, παρουσιάζουμε μια ασαφή επέκταση της γλώσσας OWL, δημιουργώντας την f-OWL, και δείχνουμε πώς το πρόβλημα συλλογιστικής για αυτή μπορεί να αναχθεί σε προβλήματα συλλογιστικής της γλώσσας f-SHOIN. Προχωρώντας, επεκτείνουμε τους αλγορίθμους συλλογιστικής που έχουμε προτείνει παρουσιάζοντας αλγορίθμους για τις πιο εκφραστικές γλώσσες f-SHOIQ και f-SHOfIQ. Ολοκληρώνοντας, τη διατριβής μας ασχολούμαστε με το επερχόμενο πρότυπο OWL1.1 το οποίο θα επεκτείνει τη γλώσσα OWL. Παρουσιάζουμε μια ασαφή επέκταση της γλώσσας OWL1.1 καθώς και της ΠΛ στην οποία βασίζεται, της f-SROIQ, και παρουσιάζουμε ένα σύνολο εκφραστικών ασαφών συζευγμένων επερωτήσεων για τη γλώσσα f-DL-Lite η οποία έχει προταθεί στη βιβλιογραφία και αποτελεί μέρος του νέου προτύπου OWL2.
Ανάλυση υφής και μικροδομών εικόνων με μοντέλα διαμόρφωσης, ενεργειακές και μεταβολικές τεχνικές
Authors: Ευαγγελόπουλος Γεώργιος
Published: August 2021

Στόχος της διατριβής είναι η ανάδειξη και ανάλυση μικροδομών της οπτικής υφής, για την εφαρμογή αποδοτικών μοντέλων, την εξαγωγή περιγραφικών χαρακτηριστικών και την αναπαράσταση εικόνων. Κύριοι άξονες της είναι τα προβλήματα της μοντελοποίησης και ανάλυσης οπτικής υφής εικόνων σε συστήματα Όρασης Υπολογιστών, με έμφαση στα επιμέρους προβλήματα της ανίχνευσης, κατάτμησης και διαχωρισμού της σε σύνθετες εικόνες. Ερευνήθηκαν και προτείνονται προηγμένες τεχνικές μοντελοποίησης και ανάλυσης σε παράλληλες κατευθύνσεις: α) πολυκαναλικά μοντέλα στενοζωνικών συνιστωσών και χωρικών διαμορφώσεων, β) ενεργειακές μέθοδοι για εξαγωγή χαρακτηριστικών, γ) μεταβολικές τεχνικές αποδόμησης εικόνων και διαχωρισμού των συνιστωσών υφής. Η εφαρμογή των προτεινόμενων μεθόδων επιδεικνύεται σε δεδομένα από μια βάση εικόνων εδαφοτομών με απώτερο σκοπό την κατηγοριοποίηση και την εκτίμηση της βιολογικής ποιότητας εδαφών καθώς και σε διαφορετικές κατηγορίες φυσικών εικόνων. Το αναπτυγμένο μοντέλο συνιστά την κοινή βάση προσέγγισης του φαινομένου της υφής στις διάφορες εκφάνσεις και εφαρμογές του. Συνολικά προτείνεται ένα ολοκληρωμένο σύστημα ανάλυσης και επεξεργασίας υφής που περιλαμβάνει συνεισφορές και καινοτομίες στα θέματα: 1) ανίχνευσης, 2) εξαγωγής χαρακτηριστικών με εφαρμογές σε κατάτμηση και ταξινόμηση υφής και πολυκριτιριακή κατάτμηση εικόνων και 3) διαχωρισμού υφής με αποσύνθεση εικόνων για καλύτερη μοντελοποίηση και ενίσχυση της πληροφορίας υφής. Τα γενικά συμπεράσματα που εξάγονται έχουν να κάνουν με τη φύση του φαινομένου, τρόπους ποσοτικοποίησης και ανάλυσης του αλλά και τη σχέση της υφής με τις υπόλοιπες δομές εικόνων. Παράπλευρα, εξετάζεται η γενίκευση των ιδεών σε μονοδιάστατα σήματα για την ανάλυση των μικροδομών ακουστικών σημάτων και την ανίχνευση φωνής.
Ποιότητα και συμφωνίες διασφάλισης επιπέδου υπηρεσιών σε υπηρεσιοστρεφείς αρχιτεκτονικές
Authors: Τσερπές Κωνσταντίνος
Published: August 2021

Η Διατριβή αυτή επιχειρεί να επιλύσει το θεμελιώδες πρόβλημα της παροχής εγγυήσεων για την ποιότητα υπηρεσιών. Η προσέγγιση αυτή επικεντρώνεται σε ετερογενή και κατανεμημένα συστήματα τα οποία βασίζονται σε υπηρεσιοστρεφείς αρχιτεκτονικές χρησιμοποιώντας το παράδειγμα των τεχνολογιών πλέγματος. Το πρόβλημα μελετήθηκε και αντιμετωπίζεται με δύο τρόπους: α) Χρησιμοποιώντας μεθόδους ανοχής σε σφάλματα και συγκεκριμένα παράγοντας αντίγραφα με τέτοιο τρόπο ώστε να ικανοποιηθούν οι απαιτήσεις σε ποιότητα υπηρεσίας του καταναλωτή. β) Επεμβαίνοντας στο μηχανισμό διαπραγμάτευσης μεταξύ καταναλωτή και πάροχου υπηρεσιών και βελτιώνοντας τα Συμβόλαια Επιπέδου Υπηρεσιών ώστε να εκτελείται το τελευταίο χωρίς να προκύπτουν παραβιάσεις στους όρους της συμφωνίας. Η διαφοροποίηση έγκειται στο επιχειρηματικό μοντέλο που μελετάται κάθε φορά. Στην πρώτη περίπτωση, οι απαιτήσεις του καταναλωτή πρέπει να ικανοποιηθούν με κάθε τρόπο, θεωρώντας ότι είναι εφικτές. Στη δεύτερη περίπτωση, ο καταναλωτής καλείται να διαπραγματευτεί με τον πάροχο για τη βέλτιστη αναλογία απαιτήσεων/παροχών. Για την πρώτη περίπτωση, αναπτύχθηκαν αλγόριθμοι παραγωγής αντιγράφων των εργασιών με βάση την πιθανότητα αποτυχίας. Οι αλγόριθμοι αυτοί μελετήθηκαν, υλοποιήθηκαν και συγκρίθηκαν σε περιβάλλοντα προσομοίωσης επιχειρηματικών συστημάτων πλέγματος. Τα αποτελέσματα έδειξαν ότι σε αρχιτεκτονικές βασισμένες σε αρχές υπηρεσιοστρεφούς υπολογισμού, είναι εφικτό να ικανοποιηθούν οι απαιτήσεις σε ποιότητα (χρόνος, επιδόσεις, αξιοπιστία) σε κάθε περίπτωση, εφόσον οι υπολογιστικοί πόροι είναι διαθέσιμοι. Το πρόβλημα αυτό αποτελεί ένα στιγμιότυπο του βασικού ΝΡ προβλήματος του υπνόσακου. Για τη δεύτερη περίπτωση, η μελέτη επικεντρώθηκε στο επιχειρηματικό επίπεδο. Οι σύγχρονες αρχιτεκτονικές υπηρεσιοστρεφών συστημάτων βασίζονται σε συγκεκριμένα επιχειρηματικά μοντέλα όπως αυτό του πάροχου-καταναλωτή. Για το λόγο αυτό βασίζονται σε μεγάλο βαθμό σε πρωτόκολλα και μηχανισμούς διαπραγμάτευσης της παρεχόμενης υπηρεσίας, καταλήγοντας σε συμφωνίες για το επίπεδο παροχής της. Σε αυτό το πλαίσιο αναπτύχθηκε ένας μηχανισμός βασισμένος σε συγκεκριμένες αρχιτεκτονικές αρχές οι οποίες διέπουν τα σύγχρονα συστήματα πλέγματος. Η αρχιτεκτονική του μηχανισμού έχει την ιδιότητα να επιλύει τα προβλήματα εμπιστοσύνης μεταξύ των συμμετεχόντων στη συμφωνία, γεγονός που τον καθιστά υποψήφιο προς υιοθέτηση από επιχειρηματικά συστήματα. Βάση της λογικής λειτουργίας του είναι να αξιολογήσει τις παρελθούσες συμφωνίες επιπέδου υπηρεσιών, χρησιμοποιώντας τους υπάρχοντες όρους τους ως παραμέτρους που χαρακτηρίζουν το επίπεδο ποιότητας της υπηρεσίας. Ο μηχανισμός αυτός υλοποιήθηκε και δοκιμάστηκε σε πραγματικές συνθήκες επιχειρηματικής λειτουργίας, οδηγώντας σε σαφή μείωση του αριθμού των παραβιάσεων των συμφωνιών.